আগামী ৩৬ ঘণ্টার মধ্যে আক্রমণ করবে ভারত ! ভয় মুখ শুকিয়ে কি বললেন পাক মন্ত্রী

ওয়েবডেস্ক: যুদ্ধ কি আসন্ন! ভারতের (India) প্রত্যাঘাতের ভয় কাঁপছে পাকিস্তান (Pakistan)। ‘পাকিস্তানের কাছে খবর আছে, আগামী ২৪ থেকে ৩৬ ঘণ্টার মধ্যে ভারতের আক্রমণ শুরু হবে’ ভয় মুখ শুকিয়ে এমনই বক্তব্য রেখেছেন পাক তথ্যমন্ত্রী আতাউল্লা তারার (Pakistan Information Minister Ataullah Tarar)।

এর আগেই পাকিস্তান সূত্রে খবর মিলছিল, পাকিস্তান মনে করছে, ভারতের আক্রমণ আসন্ন। তবে কোন পথে কী ভাবে হামলা, সে বিষয়ে সম্পূর্ণ অন্ধকারে ইসলামাবাদ (Islamabad)। সার্জিক্যাল স্ট্রাইক, পাকিস্তানের অন্দরে বিমান হানা, পাক অধিকৃত কাশ্মীরে সেনা আক্রমণ, বা জলযুদ্ধ, কোনও সম্ভাবনাই উড়িয়ে দেওয়া যাচ্ছে না। ভারতের প্রধানমন্ত্রী নরেন্দ্র মোদি এ ব্যাপারে দায়িত্ব সেনার তিন বিভাগকেই সঁপেছেন। ভারতীয় সেনার সর্বোচ্চ পর্যায়ের প্রস্তুতি নেওয়া হচ্ছে।

মধ্যরাতে পাক তথ্যমন্ত্রী আতাউল্লা তারার এক্স পোস্টে দাবি করেন, পাক সরকার বিশ্বস্ত গোয়েন্দা মারফত খবর পেয়েছে পাকিস্তানের বিরুদ্ধে প্রত্যাঘাত করতে পারে ভারত। আগামী ২৪ থেকে ৩৬ ঘণ্টার মধ্যেই সেই আক্রমণ ধেয়ে আসতে পারে। পহেলগাঁওয়ের ঘটনায় জড়িত থাকার ভিত্তিহীন এবং সাজানো অভিযোগের অজুহাতে তা হতে চলেছে।’

আরও পড়ুন: রাষ্ট্রপুঞ্জের মঞ্চে পাকিস্তানকে ধুয়ে দিল ভারত

এদিকে ভারতের প্রধানমন্ত্রী নরেন্দ্র মোদি পূর্ণ স্বাধীনতা দিয়েছেন ভারতীয় সেনাকে।

ইতিমধ্যেই কমিটি অন সিকিউরিটি-র বৈঠক শুরু। পহেলগাম হামলার পরে দ্বিতীয় বৈঠক এই কমিটির। কয়েকদিনের মধ্যে দু-বার এই কমিটির বৈঠক, অবশ্যই তাৎপর্যপূর্ণ ঘটনা। মঙ্গলবারই ভারতীয় সেনার হাতেই হামলার নির্দিষ্ট সিদ্ধান্ত ছেড়েছেন প্রধানমন্ত্রী। এই প্রেক্ষিতে বুধবার ক্যাবিনেট কমিটি অন সিকিউরিটি-র বৈঠকে গৃহীত হতে পারে নানা সিদ্ধান্ত। বৈঠকে প্রধানমন্ত্রী ছাড়াও থাকবেন স্বরাষ্ট্র, প্রতিরক্ষা, অর্থ ও বিদেশ মন্ত্রী সহ শীর্ষ অফিসাররা।

আর এদিকে ভারতীয় সেনাকে প্রধানমন্ত্রীর পূর্ণ স্বাধীনতা দেওয়ার পরেই ঘুম উড়েছে পাকিস্তানের। ভয় বুক ঢিপ ঢিপ করছে। প্রধানমন্ত্রীর ঘোষণার পরেই, পাক মন্ত্রী আতাউল্লার দাবি, পাকিস্তান খোলাখুলিভাবে সত্য জানার জন্য একটি বিশেষজ্ঞ কমিশন গঠন করেছে।

সেই কমিশনের মাধ্যমে বিশ্বাসযোগ্য, স্বচ্ছ এবং স্বাধীন তদন্তের প্রস্তাব দিয়েছে। পাক মন্ত্রীর আরও দাবি, যুক্তির পথে না হেঁটে ভারত স্পষ্টতই অযৌক্তিকতা এবং সংঘাতের বিপজ্জনক সিদ্ধান্ত নিয়েছে, যার পরিণতি সমগ্র অঞ্চলের জন্য ভয়াবহ হবে।

আতাউল্লার আরও দাবি, ভারতের এই ধরনের সামরিক প্রত্যাঘাতের জবাব দেওয়া হবে। তার হুঁশিয়ারি আন্তর্জাতিক সম্প্রদায়কে এই বাস্তবতা সম্পর্কে সচেতন থাকতে হবে, তবে এর পরিণতির দায় নিতে হবে ভারতকে।

দেখুন ভিডিয়ো-